CONCURS CARTELLS SOBRE "LA IMPORTÀNCIA DE CONSTRUIR UNA COMUNITAT UNIVERSITÀRIA SENSE FUM" CURS 2023-24 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/42076)
  + [Valencià](/va/acuerdo/42919)






Selector de idioma

Leer

* [Español](/es/acuerdo/42493)
* [Valencià](/va/acuerdo/42773)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS CARTELLS SOBRE "LA IMPORTÀNCIA DE CONSTRUIR UNA COMUNITAT UNIVERSITÀRIA SENSE FUM" CURS 2023-24[Butlletí Oficial Universitat d'Alacant](/ca/Publicacion)
================================================================================================================================================================

Secretaria General

Butlletí Oficial Universitat d'Alacant





CONCURS CARTELLS SOBRE "LA IMPORTÀNCIA DE CONSTRUIR UNA COMUNITAT UNIVERSITÀRIA SENSE FUM" CURS 2023-24

Data d'aprovació
:   26/09/2023

Data de publicació
:   27/09/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/42723)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/42424)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/42045)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS CARTELLS SOBRE "LA IMPORTÀNCIA DE CONSTRUIR UNA COMUNITAT UNIVERSITÀRIA SENSE FUM" CURS 2023-24&url=https://www.boua.ua.es/va/acuerdo/42191)

**Títol:** CONCURS CARTELLS SOBRE "LA IMPORTÀNCIA DE CONSTRUIR UNA COMUNITAT UNIVERSITÀRIA SENSE FUM" CURS 2023-24

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 26 de setembre de 2023

CONCURS CARTELLS SOBRE "LA IMPORTÀNCIA DE CONSTRUIR UNA COMUNITAT UNIVERSITÀRIA SENSE FUM" CURS 2023-24

OBJECTIUS

El Pla Estratègic de la Universitat d'Alacant disposa el desenvolupament del Projecte Universitat Saludable, el qual es defineix com un programa dinàmic que incentive i visibilitze hàbits saludables per a la comunitat universitària, a partir dels actius saludables amb què compta la nostra universitat. En aquest sentit, els actius de salut són qualsevol factor, recurs o servei que millora la capacitat de les persones, que contribueix en l'avanç i en el manteniment tant de la salut com del benestar general, i que els ajuda a reduir les desigualtats en salut.

Dins d'aquest marc d'actuació s'assenta l'objectiu de fomentar l'autoresponsabilitat en salut, amb informació precisa i veraç, com a via per a modificar favorablement els perfils de riscos de la comunitat universitària. Especialment en el col·lectiu d'estudiants que, en termes generals, està en una etapa de la vida en què els riscos per a la salut són percebuts com a llunyans o inexistents. El pas dels estudiants per la universitat constitueix un desafiament i una oportunitat en la seua formació integral, en la qual, també, aquestes estratègies contribuiran a assumir actituds que tendiran a reflectir-se en comportaments no nocius tant per al seu benestar personal com per a la societat, i els quals podran continuar estenent com a futurs professionals i ciutadans proactius de la seua salut.

En aquest context, el concurs de cartells sobre la importància de construir una comunitat sense fum persegueix, d'una banda, fomentar la innovació i la creativitat en el nostre alumnat amb la creació de missatges divulgatius, curts, directes i fiables sobre la salut. D'altra banda, es busca sensibilitzar la comunitat universitària sobre la importància de bastir una comunitat lliure de fum, preservant el medi ambient de la contaminació del residu del tabac, i també protegint els no fumadors de l'exposició al fum del tabac i productes derivats.

El concurs de cartells el proposa el Vicerectorat de Responsabilitat Social, Inclusió i Igualtat i compta amb la col·laboració del Consell d'Estudiants de la Universitat d'Alacant i de l'Associació Espanyola Contra el Càncer. Aquest concurs s'inscriu en l'agenda d'activitats que es desenvolupen des del Projecte d'Universitat Saludable i, en concret, en les campanyes de difusió per a millorar i mantenir la salut i el benestar.

REQUISITS DE LES PERSONES BENEFICIÀRIES

Podrà participar en el concurs de cartells sobre "La importància de construir una comunitat sense fum" l'alumnat matriculat el curs 2023-2024 en estudis de grau, postgrau o títols propis de la Universitat d'Alacant i estudiants d'instituts de secundària de la província d'Alacant.

La participació serà individual i es podran presentar un màxim de dos cartells.

Els cartells que es presenten a concurs:

1. Hauran d'ajustar-se a les bases d'aquesta convocatòria i complir les condicions tècniques establides en aquesta.

2. Hauran de ser originals i inèdits, tant pel que fa al text com a les imatges que s'hi usen.

3. El seu contingut informatiu, si és textual, podrà ser redactat en valencià o castellà.

4. Les propostes es presentaran en color i no excediran de 15 Mb.

5. Els treballs s'enviaran en format vectorial (.ai o .eps) o en format digital (.jpg, o .tiff) amb una resolució mínima de 300 ppp i una grandària mínima de 3 a un màxim de 35 cm x 50 cm.

NOMBRE I DOTACIÓ DE LES BEQUES

Es concediran tres premis consistents en material esportiu de la Universitat d'Alacant i de l'AECC.

Diploma acreditatiu.

TERMINI I PROCEDIMENT DE PRESENTACIÓ DE SOL·LICITUDS

TEMÀTICA I CRITERIS DE VALORACIÓ

1. El termini de presentació de cartells comença l'endemà de la publicació del concurs en el BOUA i finalitzarà 13 novembre 2023

2. Els cartells, així com la fitxa d'inscripció hauran d'enviar-se a través d'aquest formulari en línia. [https://cvnet.cpd.ua.es/uacuestionarios/preguntas.aspx?idcuestionario=176718&idioma=ca](https://cvnet.cpd.ua.es/uaCuestionarios/preguntas.aspx?idcuestionario=176718&idioma=ca) Cal emplenar una sol·licitud per cada cartell presentat (una persona pot presentar-ne un màxim dos).

3. Les persones participants accepten el tractament de les dades personals necessàries per a la gestió del concurs.

La temàtica dels cartells s'haurà d'orientar a la sensibilització de la comunitat universitària i amb la finalitat de conscienciar sobre el problema de salut que significa el fum del tabac i els productes derivats (cigarretes electròniques, pipes, tabac escalfat, etc.), així com els residus que genera el seu consum. Es poden abordar aspectes com:

. La protecció als menors de la influència del tabac i derivats.

· La cura del medi ambient dels residus del tabac i derivats.

· La llibertat de les persones de desenvolupar les seues activitats en espais lliures de fum.

· La vida saludable en contraposició als problemes de salut derivats del tabaquisme.

· L'apoderament de les persones des del rebuig als missatges de la indústria tabaquera.

· La necessitat de conscienciació sobre els drets i les llibertats dels no fumadors a moure's en espais sense fum.

. Els beneficis de l'ampliació d'espais sense fum per a les persones fumadores (especialment a la Universitat d'Alacant com a Universitat Saludable).

CRITERIS D'ADJUDICACIÓ

Aquest concurs es desenvolupa en dues fases: selecció inicial i votació popular.

1. Per a la selecció inicial, la Direcció de Secretariat d'Universitat Saludable nomenarà una comissió que estarà composta per les  persones següents:

- Una o un representant de la Unitat de Comunicació o de l'àrea de Projectes Institucionals de l'Oficina de la Rectora.

Una o un representant del Servei de Prevenció i Promoció de la Salut

- Una o un representant de la Unitat de Promoció de la Salut. Centre de Salut Pública d'Alacant.

- Una o un representant del Consell d'Estudiants.

- El director d'Universitat Saludable.

- Vicerector d'Infraestructures, Sostenibilitat i Seguretat Laboral.

- 2 representants de l'Associació Espanyola Contra el Càncer

2. La comissió de selecció, després de visionar tots els cartells admesos a concurs, els valorarà i publicarà una resolució. La comissió podrà seleccionar entre 5 i 8 cartells. Els criteris de la comissió per a seleccionar les obres que participaran en la segona fase (votació popular) seran: creativitat, innovació, impacte, disseny, llenguatge igualitari i no estigmatitzant, així com adaptabilitat a diferents suports (paper o digital), sobre la base de la  baremació següent:

·        Creativitat: de 0 a 5 punts

·        Innovació: de 0 a 5 punts

·        Impacte: de 0 a 5 punts

·        Disseny: de 0 a 10 punts

·        Llenguatge igualitari i no estigmatitzant: serà imprescindible; si existeix implícitament o explícitament llenguatge no igualitari i estigmatitzant serà motiu de rebuig.

·        Adaptació a diferents suports: de 0 a 3 punts

La puntuació màxima possible serà de 28 punts

3. Una vegada resolt el procés de selecció, la Direcció de Secretariat d'Universitat Saludable comprovarà l'acreditació de les dades facilitades en la inscripció en el concurs.

4. Després de la comprovació de l'acreditació, Universitat Saludable i l'AECC publicaran en les seues pàgines web,[https://web.ua.es/](https://web.ua.es/es/universidad-saludable/inicio.html)[va](https://web.ua.es/es/universidad-saludable/inicio.html)[/universidad-saludable/inicio.html](https://web.ua.es/es/universidad-saludable/inicio.html)<https://www.contraelcancer.es/es/sobre-nosotros/donde-estamos/sede-alicante>i en els mitjans de difusió que consideren. S'informarà del resultat dels cartells seleccionats i de la data i del lloc en què es farà la votació popular per part de la comunitat universitària de la UA, el mes de desembre  2023.

5. Els cartells seleccionats per la comissió rebran un diploma acreditatiu i participaran en el concurs de votació popular a celebrar durant el mes de maig. S'estableixen tres premis d'acord amb el resultat de la votació popular:

a. Bon d'accés d'un any al pavelló esportiu de la UA

b. Material esportiu de la UA

c. Material de l'AECC

6. Universitat Saludable i l''AECC publicaran en les seues pàgines web, <https://web.ua.es/es/universidad-saludable/inicio.html>i <https://www.contraelcancer.es/es/sobre-nosotros/donde-estamos/sede-alicante> el resultat de la votació popular i els cartells premiats. Les autores i autors dels cartells hauran de contactar, en el termini de 72 hores, amb Universitat Saludable (q.piioeeziu@wu.kp) per a identificar-se i acceptar expressament el premi. Si transcorregut aquest temps no hi haguera resposta s'entendrà que renuncien al premi.

7. El lliurament dels premis es podrà realitzar en un acte públic i emmarcat en l'agenda d'activitats de la UA o d'Universitat Saludable, conjuntament amb l'AECC. Les persones guanyadores hauran d'assistir personalment o per mitjà d'un o una representant en cas que els siga impossible assistir-hi.

QÜESTIONS GENERALS

1. La comissió del concurs es reserva el dret d'excloure els cartells amb contingut violent, sexista, racista, estigmatitzant o que vulneren algun dret fonamental de les persones.

2. Els que hi participen es responsabilitzen que no hi haja drets a tercers per l'ús d'imatges o de missatges en el cartell presentat, ni cap reclamació per drets d'imatge de les persones que hi puguen aparèixer, així com que els cartells presentats no estiguen sotmesos a cap reclamació legal i es troben dins del que estableix la Llei de propietat intel·lectual, i eximeixen l'organització de qualsevol mena de responsabilitat.

3. La propietat dels cartells premiats se cedirà a la Universitat d'Alacant, la qual es reserva tots els drets permesos per la legislació corresponent de propietat i d'ús de les propostes premiades. La cessió s'exercirà sempre amb el reconeixement de la condició d'autor o d'autora, excepte manifestació en contra. També se cedirà la possibilitat de traduir el missatge textual del cartell a l'altra llengua cooficial de la Comunitat Valenciana per part de la Universitat d'Alacant, si així s'estima necessari.

4. La Universitat d'Alacant es reserva el dret de reproducció mitjançant els formats i a través dels mitjans que considere oportuns, el dret de retocar el cartell guanyador a fi d'optimitzar-lo per a la seua posterior impressió, el d'adaptar el cartell quan les característiques del material o l'objecte sobre el qual es reproduirà no permeten fer-ho de manera completa, o també fer ús per separat dels elements del cartell.

5. Universitat Saludable no es fa responsable de la deficient o de l'absència de recepció dels materials en la plataforma de participació.

6. La participació en el concurs suposa l'acceptació plena de les seues bases.

RESOLUCIÓ, NOTIFICACIÓ I PUBLICACIÓ DELS RESULTATS

Atenent el principi de transparència que recull la Llei 40/2015, d'1 d'octubre, de règim jurídic del Sector Públic, i el que disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://web.ua.es/es/universidad-saludable/inicio.html> i produiran els mateixos efectes.

La proposta de resolució provisional dels  premis/reconeixements es publicarà a partir de la data de resolució de la comissió avaluadora. A partir de l'endemà de la seua publicació, les persones interessades tindran un termini de 3 dies hàbils per a presentar les al·legacions que consideren pertinents davant l'òrgan gestor.

Una vegada transcorregut aquest termini i a la vista la proposta motivada de la resolució per la comissió de valoració, la rectora de la Universitat d'Alacant dictarà la resolució escaient.

MARC LEGAL I PRESSUPOSTARI

Convocatòria de premi amb referència 2023CT0171.

Els premis concedits s'ajustaran als principis de la Llei 38/2003 i al Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

JUSTIFICACIÓ DE PERSONA BENEFICIÀRIA

Justificació de persones beneficiàries

La justificació serà prèvia a la concessió mitjançant l'acreditació dels requisits per a la seua concessió.

PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de concessió de beca per a la realització de tesi doctoral en Infermeria Familiar i Comunitària. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi. En el marc dels tractaments esmentats, les dades de la persona interessada no podran ser cedides, llevat d'obligació legal i seran conservades durant el temps estrictament necessari per a complir amb la finalitat esmentada. (Indiqueu, si és possible, el termini concret)

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica [https://seuelectronica.ua.es/va/index.html](https://seuelectronica.ua.es/es/index.html). Pot, així mateix, posar-se en contacte amb el delegat de protecció de dades a través de l'adreça [tef@ry.io](mailto:idw@kt.iy).

La informació addicional i detallada sobre Protecció de dades, els drets de la persona interessada  i la Política de privacitat de la Universitat d'Alacant, pot consultar-la en l'enllaç  següent: [https://seuelectronica.ua.es/va/privacidad.html](https://seuelectronica.ua.es/es/privacidad.html)

RECURSOS

Contra aquesta convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 38.4 de la Llei orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora,

P.D. de signatura, el director de Relacions Internacionals i Projectes Institucionals

(Resolució de 4 de gener de 2021)

Juan Llopis Taverner





[Carretera Sant Vicent del Raspeig s/n  
03844 Sant Vicent del Raspeig - Alacant  
 Tel. 85 261 3599 - Fax 79 257 5411](https://www.google.es/maps/@06.904685,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12403&trk=tyah&trkInfo=tarId%5C5192357057918%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)